اهم

جورج سیمون اُهم شونزدهم مارس ۱۷۸۲میلادی شهر باواریا جنوب شرقی آلمان دنیابموئه.
وه از هیجده سالگی معلم ریاضی اتا از شهرون ناحیه‌ی برن ِسوییس بیّه و شه درس ره دمبال هاکرده تا اینکه درجه‌ی دکترا ره بَیته و ۳۰سالگی به کالج ژزوئیت بورده و اِستاء ِریاضی بیّه.
فرمول ریاضی اهم  هسته که رابطه‌ی میون شدت جریون(I)، نیروی محرکه(E)، مقاومت(R) ره نشون دنه.

وه برای اینکه نشون هاده ونه بدست بی‌یارده‌ئون چنده مهم هستنه حتی با وزیر فرنگ دعوا هاکرده و شه کار جه استفعا هدائه. ولی با اینحال ونه کارون ره قبول نداشتنه تا اینکه بریتانیا دله ونه خَوِری ره بِشناسنه و سال ۱۸۴۱ بهترین نشون علمی انجمن سلطنتی ره بَیته. اهم آخرسری سال۱۸۵۴ مونیخ دله بمرده.
انجمن مهندسون برق جهون که سال۱۸۱۸ پاریس دله جمع بَی‌بینه، واحد مقاومت الکتریکی ره ونه اسم سر بی‌یشتنه و هنوز هم این واحد ره اهم گانّه.
 منبع 
 کتاب دانشمندان جهان

رج:آلمان گت آدمون
رج:دانشمندون
رج:آلمان فیزیکدون